सीसीएल क्लर्क ने की मजदूर से मारपीट, विरोध में काम ठप
मारपीट का विरोध करते यूनियन नेता और मजदूर।
भास्कर न्यूज | भुरकुंडा
भुरकुंडाकोलियरी के हाथीदाड़ी और बांसगढ़ा भूमिगत खदान के क्लर्क ने मंगलवार को द्वितीय पाली में इंसेटिव के बारे में पूछने आए मजदूर के साथ मारपीट कर दिया। जिसके विरोध में ट्रेड यूनियन और मजदूरों ने दोनों भूमिगत खदान का कार्य ठप कर दिया। यूनियन नेताओं ने प्रबंधन से मजदूरों के साथ मारपीट करने वाले क्लर्क पर कार्रवाई करते हुए तबादले की मांग की।
भुरकुंडा हाथीदाड़ी माइंस में एसडीएल हेल्फर पद पर कार्यरत जवाहिर साव और बांसगढ़ा माइंस में केबलमैन पर कार्यरत सुरेश मल्लाह ने बताया कि दोनों कर्मी सहायक क्लर्क जितेंद्र तिवारी से अपने इंसेंटिव के बारे में पूछने गए थे। जहां क्लर्क उनका पूरे महीने का 14 दिन की हाजरी दिखा रहा था जबकि वेतन स्लीप में 26 दिन का हाजिरी अंकित था। 14 दिन का हाजिरी दिखाने पर मजदूर ने क्लर्क से कहा कि आप गलत बता रहे हैं। मजदूरों के गलत कहे जाने पर जितेंद्र तिवारी ने मजदूर के साथ मारपीट कर दी। जिसकी जानकारी मजदूरों ने यूनियन नेता सहित साथी मजदूरों को दी। मजदूर के साथ मारपीट किये जाने के विरोध में दोनों माइंस के मजदूरों ने द्वितीय पाली से खदान का उत्पादन कार्य पूरी तरह ठप कर दिया।
यूनियनने की क्लर्क पर कार्रवाई और तबादले की मांग
मारपीटकी घटना के बाद माइंस पहुंचे कोफिमयू के क्षेत्रीय सचिव उदय कुमार सिंह, यूसीडब्लूयू के भुरकुंडा शाखा सचिव लखेंद्र राय, आरसीएमएस के अजय पांडेय ने बताया कि यह इंसेंटिव का मामला था जिसमें कम से कम 18 दिन हाजिरी रहने पर मजदूरों को उत्पादन लक्ष्य प्राप्ति पर इंसेटिव का भुगतान किया जाता है। मजदूर अपने इंसेंटिव की जांच-पड़ताल करने र्क्लक के पास गये थे। जहां क्लर्क ने मजदूरों के साथ मारपीट की। यूनियन नेताओं ने कहा कि जबतक प्रबंधन र्क्लक जितेंद्र तिवारी पर कार्रवाई करते हुए तबादला नहीं करती है, तब तक दोनों माइंस का उत्पादन कार्य ठप रहेगा। आंदोलन में अशोक गुप्ता, शिव शंकर पांडेय, सुदामा पाणिग्रही, बेलो शर्मा, राजाराम बेदिया, जैनुल खान सहित दर्जनों मजदूर शामिल थे।
hin_Deva hin_Deva bho_Deva hin_Deva hin_Deva hin_Deva hin_Deva